### Resume

Forvaltningen har gennemført en række tekniske undersøgelser af skøjtebanen i [adresse] i Vejle. Det har været med fokus på det ældre og nedslidte nedkølingsanlæg samt undersøgelser af muligheder og tiltag for skøjtebanen, der rækker ind i fremtiden. Forvaltningen ønsker en drøftelse af de mulige løsningsmodeller.

### Sagsfremstilling

Mindre tekniske vurderinger af skøjtebanen ved Mariaparken i Vejle viste allerede i 2019, at der udestod en relativ stor udgift til reparation for at få det efterhånden ældre og udtjente nedkølingsanlæg fra 2004 klar til sæsonen 2020/21, hvor blev skøjtebanen ikke sat i drift på grund af corona. Til sæsonen i år 2021/22 er indlejet et eksternt køleanlæg.

Forvaltningen har rådført sig med det rådgivende ingeniørfirma Niras, som har gennemgået dokumentation og undersøgelse af det nuværende køleanlæg samt multibanens køleslanger og kølekapacitet. Simon Mathiesen har desuden udarbejdet et notat med fem mulige scenarier. Notatet gennemgås på mødet. Køleanlægget med kompressor, pumper og elstyring er defineret som det udstyr, der er installeret i den flytbare container placeret på p-pladsen ved Sandra Svendsen, herefter kaldet mobilt køleanlæg.

Undersøgelsen viser også, at den nuværende opbygning af køleslanger i banen er utilstrækkelig til en effektiv køling af banen. Se foto i notat. Banen kan ikke nedkøle effektivt over nul grader eller ved regn, heller ikke med et nyt køleanlæg. Samtidig er det forbundet en uøkonomisk drift. Forprojekt udført af Niras foreslår, at køleopbygningen i multibanen udskiftes til en ny og mere køleeffektiv opbygning. Herved sikres, at der kan skøjtes over hele banen på et hvert tidspunkt (op til syv grader), også selvom det regner. De syv grader er udgangsunkt for alle scenarier i notatet.

Et nyt mobilt køleanlæg kan reducere elforbruget med 15-30 % om året i forhold til det eksisterende anlæg, og det svarer til en CO2 reduktion på ca. 3-6 ton årligt. Strømforbruget til køling i en sæson svarer til ca. 40 hustandes årlige elforbrug. CO2 udledningen herfra vurderes til ca. 20 ton CO2 årligt. Elforbruget varierer henover sæsonen alt efter vejrliget.

Det nuværende anvendte kølemiddel, som pumpes ud i banens rør til nedfrysning af banen kaldes R134a. Sidste sæson blev der anvendt i alt 160 kg (2x80 kg) kølemiddel som påfyldning på systemet pga. svind. Det har en samlet CO2 værdi på 228 ton. Så bare 1%-lækage af kølemiddel på det gamle anlæg, svarer næsten til den årlige energibesparelse. Det er derfor en væsentligt overvejelse, at der ikke længere anvendes R134a-kølemiddel som kølemiddel pga. det årlige svind. Kølemidlet er også omfattet af lovgivning ang. udfasning af kølemidler med højt GWP tal (Global opvarmning / drivhus-effekt ). Det anbefales derfor, at et nyt nedkølingsanlæg etableres med et naturligt kølemiddel som CO2, som er det mest fremtidssikrede - og i øvrigt heller ikke kraftigt afgiftsbelagt.

I forbindelse med en ombygning af selve banen kan andre elementer evt. også overvejes og indbygges. F.eks. vandt Hældagerskolen et nordisk innvationsprojekt i 2020 med forslag om indbygning af Klavs Nielsen i multibanens gummibelægning, så forskellige banetyper kan oplyses. Herved skabes nye kreative muligheder for fysisk aktivtet. Undersøgelser bl.a. forespørgsler ved førende firmaer indenfor lysteknik har desværre vist, at de gode ideer ikke er realiserbare. I stedet vil forvaltningen arbejde videre med at undersøge muligheder for opstregning af baner med lysprojektører placeret i master rundt om banen.

Det er målet, at et nyt nedkølingsanlæg og skøjtebane skal sikre en problemfri og stærk økonomisk drift, der rækker ind i fremtiden. Forvaltningen foreslår, at udvalget drøfter de fremlagte scenarier til fremtidssikret nedkølingsanlæg baseret på CO2 som kølemiddel (container) samt evt. udskiftning af den nuværende køleopbygning i multibanen.

Økonomi

Økonomi for hvert scenarie er i indsat i skemaet på sidste side i notatet. Alle tal og forudsætninger er udført af Simon Mathiesen. Deres vurderinger samt anbefalinger danner samtidig grundlag for sagens økonomiske overslag.

Det skønnes, at strømforbruget i et nyt anlæg vil være ca. 15-30 % mindre end det gamle anlæg. Strømforbruget har erfaringsmæssigt i gennemsnit set over en årrække kostet ca. 300.000 kr. pr. sæson. Det skal bemærkes, at strømudgifter i notatet er justeret ind i forhold til forventede priser på el.

I sæsonen 2021/22 er der indlejet et køleanlæg og den gamle bane anvendes. Anlægget anvender kølemidlet R134a, som bør udfases. Det skal bemærkes, at et køleanlæg til udlejning har et højere strømforbrug end et anlæg bygget direkte til denne bane og dermed også en højere CO2 udledning. Et udlejningsanlæg er desuden dyrere at leje end at eje jf. beregninger fra Niras. Udgifterne til indlejning af et køleanlæg estimeres til en samlet omkostning på 360.000 kr. ekskl. strømforbrug. Hertil kommer udgifter til el ca. 360.000 kr. samt udgifter til løbende drift af køleanlæg og bane på ca. 180.000,- kr. I alt omkostninger ved et lejeanlæg på ca. 880.000 kr. for en sæson. Budget for multibanen er årligt på ca. 650.000 kr.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Simon Mathiesen vurderer, at der er en årlig CO2 besparelse på 3-6 tons ved investering i et nyt køleanlæg.

### Teknik- og Miljødirektøren indstiller,

|  |  |
| --- | --- |
| at | udvalget drøfter sagen. |

### Beslutning

Drøftet.